《谒冯侍御 其一》
宋代·马永卿

久知仕宦有升沉，此际门阑不觉深。半世人间初识面，一朝林觉遽论心。

依依落日催归骑，袅袅秋风动客襟。乡里小儿何太喜，异乡流落有知音。

作者简介：扬州人，字大年，一作名大年，字永卿。徽宗大观三年进士。为永城主簿，时刘安世谪亳州，寓居是县，因求教，遂从学二十六年。历官江都丞、淅川令、夏县令。高宗绍兴间追录安世语为《元城语录》。又有《懒真子》。